अपना पैह्ला टैस्ट खेड्ढै करदे ओपनर मार्टिन गुप्तिल 48 ते डेनियल फ्लिन 24 ने दूए विकेट गित्तै 69 रन बनाए। गुप्तिल हरभजन सिंह दी गेंद उप्पर वीरेन्द्र सहवाग दे हत्थें चढ़ी गे। किवी टीम दियां मुश्कलां उसले बधी गेइयां जिसले नाइट वाचमैन दे रूप इच उतरे दे काइल मिल्स बी दौं रन बनाइयै चलदे बने। उनेंगी मुनाफ पटेल ने दिनै दी खीरी गेंद उप्पर एलबीडब्ल्यू आउट कीता। फ्लिन 24 रन बनाइयै खेड्ढा करदे न ते शनीवारें रास टेलर उंदा साथ देन मैदान उप्पर उतरङन। चौथे दिन हार गी टालने दी जिम्मेदारी हुन विशेषज्ञ बल्लेबाजें फ्लिन टेलर ते जेसी राइडर उप्पर ऐ। मैच दा त्रीआ दिन पूरी चाल्ली क्रिकेट दे भगवान ससचिन दे नां रेहा।